අපේ රටේ යහපාලනයක් නැතැයි කියන අය මැතිරවණ පැවැත් වූ ආකාරය ජනතාවට මතක ඇති බවත් කියන්නට දෙයක් නොමැති තැන ලෝකයෙන් අප රටට බලපෑම් එල්ල වන තෙක් බලා සිටින බවත් ජනාධිපතිවරයා පැවසීය.අපේ විදේශ ප්‍රතිපත්තිය වැරැදි යැයි චෝදනා කරන්නේ එදා උතුරට පරිප්පු දමන්නට, විදේශ හමුදා පැමිණ අපේ හමුදා බැරැක්කවලට කොටු කරන්නට, සටන් විරාම ගිවිසුම්වලින් රට බෙදන්නට කටයුතු කළ අය බව පෙන්වා දුන් ජනාධිපතිවරයා ඒ ආකාරයේ විදේශ ප්‍රතිපත්ති නම් අපට එපා යැයි ප්‍රකාශ කළේය.සිතුල්පව්ව රජ මහා විහාරාධිපති මැටරඹ හේමරතන හිමියන් ප්‍රමුඛ මහා සංඝරත්නයත් සර්වාගමික පූජ්‍ය පක්ෂයත් අගමැති දි. මු. ජයරත්න, දකුණු පළාත් ආණ්ඩුකාර කුමාරි බාලසූරිය, ඇමැතිවරුන් වන ඩලස් අලහප්පෙරුම, මහින්ද යාපා අබේවර්ධන, චන්ද්‍රසිරි ගජධීර, මහින්ද අමරවීර, ලක්ෂ්මන් යාපා අබේවර්ධන, ව්‍යාපෘති ඇමැති නිර්මල කොතලාවල,මහින්ද අමරවීර, ශ්‍රී ලංකාවේ චීන තානාපති වූ ජියන් ආවෝ යන මහත්ම මහත්මීන් ඇතුළු පිරිසක් ද මේ අවස්ථාවට එක්ව සිටියහ. .